## Rješenje Agencije za zaštitu tržišnog natjecanja klasa UP/I-030-02/2001-01/29 od 17. srpnja 2001.

### NN 113/2002 (27.9.2002.), Rješenje Agencije za zaštitu tržišnog natjecanja klasa UP/I-030-02/2001-01/29 od 17. srpnja 2001.

# AGENCIJA ZA ZAŠTITU TRŽIŠNOG NATJECANJA

1835

Na
temelju članka 24., članka 27. stavka 1. i članka 29. stavka 1. Zakona o
zaštiti tržišnog natjecanja (»Narodne novine«, broj: 48/95, 52/97 i 89/98), po
prijavi namjere provedbe koncentracije poduzetnika, koju je podnio poduzetnik
CORNELIA Ver­waltungsgesellschaft mbH, sa sjedištem u Wilhelm Hauff Strasse
2-4, 60325 Frankfurt, SR Njemačka, kojeg zastupa punomoćnik Boris Šavorić,
odvjetnik iz odvjetničkog ureda Vončina & Šavorić iz Zagreba, Preradovićeva
13, ravnatelj Agencije za zaštitu tržišnog natjecanja donosi sljedeće

## RJEŠENJE

I. Ocjenjuje se dopuštenom koncentracija poduzetnikâ
nastala stjecanjem većinskog udjela i većinskog prava odlučivanja u poduzetniku
Messer Griesheim GmbH, sa sjedištem u Frankfurtu, Frankfurt Airport Center 1, C
9, SR Njemačka, od strane poduzetnika CORNELIA Verwaltungsgesellschaft mbH, sa
sjedištem u Wilhelm Hauff Strasse 2-4, 60325 Frankfurt, SR Njemačka.

II. Koncentracija poduzetnikâ iz točke I. Izreke ovog
rješenja upisuje se u Upisnik o koncentracijama.

III. Ovo rješenje bit će objavljeno u »Narodnim
novinama«.

IV. Obvezuje se poduzetnik CORNELIA
Verwaltungsgesellschaft mbH da, temeljem Zakona o izmjenama i dopunama Zakona o
upravnim pristojbama (»Narodne novine« broj 131/97) i Uredbe o izmjeni tarife
Zakona o upravnim pristojbama (»Narod­ne novine« broj 116/2000), u roku od osam
dana od dostave ovog rješenja uplati upravnu pristojbu u iznosu od 155.000,00
kuna.

```
Obrazloženje
```

1.
Poduzetnik CORNELIA Verwaltungsgesellschaft mbH, sa sjedištem u Wilhelm Hauff
Strasse 2-4, 60325 Frankfurt, SR Njemačka (dalje: CORNELIA, odn. Podnositelj prijave)
podnio je Agenciji za zaštitu tržišnog natjecanja (dalje: Agencija) putem
punomoćnika, 28. ožujka 2001., prijavu namjere koncentracije poduzetnika, koja
je trebala nastati stjecanjem većinskog udjela i većinskog prava odlučivanja u
poduzetniku Messer Griesheim GmbH, sa sjedištem u Frankfurtu, Frankfurt Airport
Center 1, C 9, SR Njemačka (dalje: Messer Griesheim) od strane Podnositelja
prijave.

Prijava namjere provedbe koncentracije podnesena je
Agenciji radi ocjene i upisa u Upisnik o koncentracijama, temeljem članka 22. i
članka 23. stavak 1. Zakona o zaštiti tržišnog natje­canja (»Narodne novine«
broj 48/95, 52/97 i 89/98 dalje: ZZTN).

Budući da prijava nije sadržavala sve podatke
propisane člankom 7. Pravilnika o načinu vođenja Upisnika o koncentracijama
(»Narodne novine« broj 30/97, dalje: Pravilnik), Agencija je pozvala
Podnositelja prijave da istu dopuni sukladno članku 7. Pravilnika, što je
Podnositelj prijave izvršio zaključno s podneskom od 27. lipnja 2001. godine.

2. U postupku ocjene prijavljene koncentracije
utvrđene su sljedeće činjenice:

a) Pravni temelji koncentracije predstavljaju dva
ugovora.

a 1) Ugovor o zajedničkom poslovnom poduhvatu
(Business Combination Agreement), zaključen je 30/31. prosinca 2000., između
Messer Industriegesellschaft mbH, Messer Griesheim, CORNELIA, Hoechst
Aktiengesellschaft i Diogenes Zwanzigste Vermögensverhaltungs GmbH.

Temeljem ovog Ugovora, Podnositelj prijave stekao je
poslovni udjel u visini 33,33 % temeljnog kapitala u Messer Griesheim.
Istovremeno je Messer Industriegesellschaft mbH stekao poslovni udjel u visini
36,30 % temeljnog kapitala u CORNELIA.

a 2) Sporazum između dioničara (Shareholdersž
Agreement), zaključen je 30. prosinca 2000., između Messer
Industriegesellschaft mbH i Allianz Capital Partners GmbH, GS Capital Partners
2000, L.P., GS Capital Partners 2000 Employee Fund, L.P., GS Capital Partners
2000 Offshore, L.P., GS Capital Partners 2000 GmbH & Co. Beteiligungs KG te
Stone Street Fund 2000, L.P.

Temeljem ovog Sporazuma, Podnositelj prijave stekao
je poslovni udjel u visini 66,66 % temeljnog kapitala u Messer Gries­heim.

Navedenim pravnim poslovima Podnositelj prijave
postao je jedini imatelj udjela u Messer Griesheim.

Nadalje, provedbom navedenih pravnih poslova, stvara
se slje­deća struktura imatelja udjela kod Podnositelja prijave:

*Tablica 1.*

CORNELIA – STRUKTURA IMATELJA UDJELA

|  |  |
| --- | --- |
| Poduzetnik | Udjel u % |
| GOLDMAN SACHS (posredno) | 31,85 |
| ALLIANZ AG (posredno) | 31,85 |
| MESSER INDUSTRIEGESELLSCHAFT | 36,30 |
| Ukupno | 100,00 |

if !supportEmptyParas endif

b) Ukupni godišnji promet
sudionika koncentracije ostvaren prodajom roba i usluga u 1999. godini, dakle u
godini koja je prethodila koncentraciji (prema godišnjim financijskim izvješ­ćima
sudionika koncentracije za 1999. godinu, preračunato iz stranih valuta
primjenom srednjeg tečaja Hrvatske Narodne banke važećim na dan 28. ožujka
2001.) iznosi:

*Tablica 2.**1*

|  |  |
| --- | --- |
| Sudionik koncentracije | Ukupni godišnji promet |
| if !supportEmptyParas endif | sudionika koncentracije |
| if !supportEmptyParas endif | u 1999. godini |
| Goldman Sachs | ————————— kuna |
| Allianz Grupa | ————————— kuna |
| Messer Griesheim | ————————— kuna |
| Ukupno: | više od 700.000.000,00 kuna |

if !supportEmptyParas endif

1 Napomena: podaci izuzeti od objavljivanja jer
predstavljaju po­slov­nu tajnu

if !supportEmptyParas endif

Poduzetnici sudionici koncentracije imaju sjedišta u inozemstvu,
međutim njihovo sudjelovanje u prometu roba i usluga proizvodi učinak na
domaćem tržištu, pa se na njih, temeljem članka 2. st. 3. ZZTN, primjenjuju
odredbe ZZTN.

Sudionici koncentracije imaju udjele u poduzetnicima sa sjedištem u Republici
Hrvatskoj, koji djeluju na mjerodavnom tržištu:

• Allianz Grupa prisutna je posredno i na mjerodavnom
tržištu industrijskih plinova – imatelj udjela u Linde AG, Njemačka, koje u
Republici Hrvatskoj ima udjela u dva poduzetnika: Linde Plin d.o.o. Karlovac i
Linde Plin d.o.o. Zagreb

• Messer Griesheim – prisutno na mjerodavnom tržištu
industrijskih plinova kao imatelj većinskog udjela u Messer Croatia Plin d.d.

Ukupni godišnji promet
sudionika koncentracije ostvaren prodajom roba i usluga na području Republike Hrvatske,
posredno, putem poduzetnika pod kontrolom, u 1999. godini, dakle u godini koja
je prethodila koncentraciji (prema godišnjim financijskim izvješćima sudionika
koncentracije za 1999. godinu) iznosi:

*Tablica 3.**2*

|  |  |
| --- | --- |
| Sudionik koncentracije | Ukupni godišnji promet |
| – neizravno | sudionika koncentracije |
| if !supportEmptyParas endif | u 1999. godini u RH |
| Messer Croatia Plin d.d. | ————————— kuna |
| Linde Plin d.o.o. Zagreb | ————————— kuna |
| Linde Plin d.o.o. Karlovac | ————————— kuna |
| Ukupno: | više od 90.000.000,00 kuna |

if !supportEmptyParas endif

2Napomena: podaci izuzeti od objavljivanja jer
predstavljaju po­slov­nu tajnu

if !supportEmptyParas endif

Temeljem podataka o ukupnom godišnjem prometu svih
sudionika koncentracije, prikazanih u Tablici 2. i Tablici 3., suklad­no
odredbi članka 22. st. 1. ZZTN, na opisani način je nastala koncentracija poduzetnikâ
za koju postoji obveza prijave Agenciji.

if !supportLineBreakNewLine
endif

c) U smislu članka 19. st 2. ZZTN mjerodavno tržište
je utvrđeno kao tržište proizvodnje i prodaje industrijskog plina argona,
industrijskog plina dušika, industrijskog plina kisika, industrijskog plina CO2 u plinovitom i tekućem
stanju, industrijskog plina CO2 komprimiranog, industrijskog plina dušičnog
oksidula, te industrijskog plina acetilena. U smislu članka 19. st. 1. ZZTN
mjerodavno tržište je područje Republike Hrvatske.

 d) Na
mjerodavnom tržištu, uz poduzetnike u sastavu Grupe Messer, djeluje još šest
poduzetnika registriranih za proizvodnju industrijskih plinova.

Tržišni udjeli poduzetnika registriranih za
proizvodnju industrijskih plinova na području Republike Hrvatske u proizvodnji
industrijskih plinova u 2000. godini (u tonama) iznosili su:

if !supportEmptyParas endif

*Tablica 4.3*

|  |  |  |  |  |  |  |  |
| --- | --- | --- | --- | --- | --- | --- | --- |
| Poduzetnik | NAZIV INDUSTRIJSKOG PLINA | | | | | | |
| if !supportEmptyParas endif | Argon | Dušik | Kisik | CO2, plinoviti | CO2, | Dušični | Acetilen |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | i tekući | komprimirani | oksidul | if !supportEmptyParas endif |
| Messer Croatia Plin Zagreb | ---- |  |  | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Messer Tehnoplin Pakrac |  | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Messer Croatia Plin Omiš | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| Messer Croatia Plin Kutina | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| **1. Ukupno Grupa Messer** | **1.012** | **21.718** | **30.529** | **9.184** | **1.729** | **215** | **237** |
| 2. Linde Plin d.o.o. Karlovac | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 3. Kisikana Sisak | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 4. UTP Pula | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 5. Brodosplit, Split | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 6. Vodovod Osijek | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 7. DIOKI Krk | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| **SVEUKUPNO PROIZVODNJA** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| **U RH U 2000.** | **1.438** | **29.672** | **34.894** | **9.184** | **2.236** | **215** | **820** |
| od toga: udjel Grupe Messer u | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| sveukupnoj proizvodnji u % | 70,38% | 73,19% | 87,49% | 100,00% | 77,33% | 100,00% | 28,90% |

if !supportEmptyParas endif

3 Napomena: podaci izuzeti od objavljivanja jer
predstavljaju po­slov­nu tajnu

if !supportEmptyParas endif

e)
Tržišni udjel na mjerodavnom tržištu (posebno za svaki proizvod) nakon provedbe
koncentracije

Nakon
provedbe koncentracije nije došlo do promjene tržišnih udjela na mjerodavnom
tržištu. Ovo iz razloga što poduzetnik CORNELIA prije provedbe koncentracije
nije bila prisutna na mjerodavnom tržištu. Tržišni udjeli Grupe Messer stoga se
i dalje kreću u rasponu od 28.9 posto (u proizvodnji acetilena) do 100 posto (u
proizvodnji dušičnog oksidula te plinovitog i tekućeg ugljičnog dioksida).

Postoji
određena povezanost Grupe Messer i poduzetnika Linde Plin d.o.o. Ta je
povezanost, međutim, vrlo slaba i neizravna. Naime, većinski udjel u
poduzetniku Linde Plin d.o.o. drži njemački poduzetnik Linde AG. Jedan od
imatelja udjela u poduzetniku Linde AG je Allianz Grupa. Allianz Grupa je
istovremeno imatelj udjela i u poduzetniku CORNELIA. Allianz Grupa djeluje i u
Republici Hrvatskoj, ali ne na mjerodavnom tržištu, već na financijskom
tržištu. Poduzetnici iz Grupe Messer i Linde Plin d.o.o. takmaci su na
mjerodavnom tržištu. Uz to, poduzetnik Linde Plin d.o.o. proizvodi samo neke od
industrijskih plinova koji čine proizvodnu dimenziju mjerodavnog tržišta, a
tržišni udjeli su mu relativno mali (u proizvodnji dušika iznosi 0,11 posto,
kisika 0,79 posto, komprimiranog ugljičnog dioksida 22,67 posto te acetilena
35,97 posto).

f) Opis
očekivanih pogodnosti koncentracije sa stanovišta potrošača

Podnositelj
prijave navodi da će provođenje ove koncentracije imati pozitivan učinak na
potrošače kroz kvalitetniju i jeftiniju isporuku industrijskih plinova. Naime,
financijska potpora Grupe Goldman Sachs omogućit će ulaganja u nove tehnologije
što će doprinijeti smanjivanju troškova proizvodnje i distribucije industrijskih
plinova. Sve će to rezultirati snižavanjem cijena industrijskih plinova.

g) Savjet za zaštitu tržišnog natjecanja (dalje:
Savjet), sukladno ovlastima iz članka 30. stavka 2. točke 3. ZZTN, razmatrao je
ovaj predmet na 47. sjednici, održanoj 17. srpnja 2001.

Savjet je ocijenio da provedbom ove koncentracije ne
dolazi do stvaranja novog niti do jačanja postojećeg vladajućeg položaja
sudionika ove koncentracije na mjerodavnom tržištu, osobito ne na način da bi
se time značajno ili trajno ograničilo ili ukinulo slobodno tržišno natjecanje.

Naime, Grupa Messer je i prije provedbe ove
koncentracije, s izuzetkom proizvodnje acetilena, imala jak vladajući položaj
na mjerodavnom tržištu. Njemački poduzetnik CORNELIA, koji je stekao većinski
udjel i većinsko pravo odlučivanja u njemačkom poduzetniku Messer Griesheim
GmbH, nije djelovao na mjerodavnom tržištu. Stoga promjena strukture udjela u
temeljnom kapitalu njemačkog poduzetnika Messer Griesheim GmbH, kao imatelja
većinskog udjela u hrvatskim poduzetnicima iz Grupe Messer, nije dovela do
promjena udjela na mjerodavnom tržištu.

Ovo unatoč tome što putem Allianz Grupe, kao jednog
od imatelja udjela u poduzetniku CORNELIA, postoji određena povezanost
poduzetnika CORNELIA i poduzetnika Linde Plin d.o.o. koji također djeluje na
mjerodavnom tržištu. Savjet je, međutim, ocijenio da je riječ o vrlo slaboj i
neizravnoj povezanosti. Ocijenjeno je da se poduzetnici iz Grupe Messer i Linde
Plin d.o.o. ponašaju kao tržišni takmaci. Obzirom na tu činjenicu i činjenicu
da je povezanost tih poduzetnika vrlo neizravna, Savjet je ocijenio da opasnost
od budućeg koordiniranog i stoga potencijalno nekompetitivnog djelovanja nije
vjerojatna.

Uzimajući u obzir sve relevantne činjenice, Savjet
je, primje­njujući kriterije iz članka 24. ZZTN, ocijenio da će provođenje ove
koncentracije, putem kvalitetnije i jeftinije isporuke industrijskih plinova i
njihovu nižu cijenu, imati pozitivan učinak na potrošače.

Slijedom navedenog koncentracija je ocijenjena
dopuštenom kako je odlučeno u točki I. izreke ovog Rješenja.

Koncentracija će biti upisana u Upisnik o
koncentracijama kako je odlučeno u točki II. izreke ovog Rješenja.

Ovo Rješenje bit će objavljeno u »Narodnim novinama«,
sukladno članku 37. ZZTN, kako je navedeno u točki III. izreke ovog Rješenja.

3. Upravna pristojba iz točke IV. ovog Rješenja
određena je temeljem članka 14., Tarifnog broja 106. točke 1. Zakona o
izmjenama i dopunama Zakona o upravnim pristojbama (»Narod­ne novine« broj
131/97) koji za prijavu za upis u Upisnik o koncentracijama propisuje upravnu
pristojbu u iznosu od 5.000,00 kn, te Tarifnog broja 107. točke 1. Uredbe o
izmjeni tarife Zakona o upravnim pristojbama (»Narodne novine« broj 116/2000)
koji za rješenje o upisu u Upisnik o koncentracijama, u razmjeru s temeljnim
kapitalom

Podnositelja prijave, propisuje upravnu pristojbu u
iznosu od 150.000,00 kn; u ukupnom iznosu od 155.000,00 kn.

Uplatu treba izvršiti na račun broj: 30102-630-16,
poziv na broj: 24/5002 – MB, u roku od osam dana od dana dostavljanja ovog
Rješenja, te Agenciji dostaviti dokaz o izvršenoj uplati.

Uputa
o pravnom lijeku

Ovo
rješenje je konačno u upravnom postupku. Nezadovoljna stranka može pokrenuti
upravni spor pred Upravnim sudom Republike Hrvatske u roku od 30 dana od dana
dostave Rješenja.

Klasa:
UP/I-030-02/2001-01/29
Urbroj: 580-02-2001-18-7
Zagreb, 17. srpnja 2001.

Ravnatelj
**mr. sc.** **Hrvoje
Momčinović**, v. r.

if !supportEmptyParas endif

if !supportEmptyParas endif

if !supportEmptyParas endif

Rješenje, NN 113/2002-1835
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)